RECTIFICACIÓN DE ERRO NO ACORDO ADOPTADO EN XUNTA DE GOBERNO DE DATA 12/06/2020 (Nº 4.29006), EN RELACIÓN COA “APROBACIÓN DAS BASES DO PROGRAMA DE FOMENTO DA EMPREGABILIDADE NA PROVINCIA DE PONTEVEDRA “O TEU PRIMEIRO EMPREGO” NOS CONCELLOS 2020”
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 25/02/2021)

A Xunta de Goberno desta Deputación Provincial na súa sesión ordinaria do día 19 de febreiro de 2021, adoptou, entre outros, o seguinte acordo: PRIMEIRO.- Por Acordo nº 4.29006 adoptado pola Xunta de Goberno da Deputación Provincial na súa sesión ordinaria do día 12 de xuño de 2020, acordouse por unanimidade aprobar as bases que regulan a convocatoria do programa de fomento da empregabilidade na provincia de Pontevedra “O Teu Primeiro Emprego” nos concellos 2020. SEGUNDO.- Advertidos dun erro na base 15.4. e conforme ao establecido no artigo 109.2 da Lei 30/2015, de 1 de outubro, do Procedemento Administrativo Común das Administracións Públicas, procédese a súa rectificación, no senso que: Onde di: (…) “No caso de que, unha vez iniciado o contrato, a persoa seleccionada renunciase a el a entidade colaboradora poderá solicitar que se cubra o posto coa persoa candidata que figure como suplente no correspondente proceso selectivo. De non existiren persoas candidatas suplentes efectuarase a selección seguindo o procedemento previsto na base 14.7” (…) Debe dicir: (…) “No caso de que, unha vez iniciado o contrato, a persoa seleccionada renunciase a el a entidade colaboradora poderá solicitar que se cubra o posto coa persoa candidata que figure como suplente no correspondente proceso selectivo. De non existiren persoas candidatas suplentes efectuarase a selección seguindo o procedemento previsto na base 14.6”. (…) Fundamentos xurídicos: O artigo 109.2 da Lei 30/2015, de 1 de outubro, do Procedemento Administrativo Común das Administracións Públicas, permite a rectificación en calquera momento, de oficio, ou a instancia do interesado, dos erros materiais, de feito ou aritméticos existentes nos seus actos. Considerando o exposto e de conformidade co establecido no artigo 109.2 da Lei 30/2015, de 1 de outubro, do Procedemento Administrativo Común das Administracións Públicas, a Xunta de Goberno acorda por unanimidade: Rectificar o Acordo nº 4.29006 adoptado pola Xunta de Goberno da Deputación Provincial na súa sesión ordinaria do día 12 de xuño de 2020, polo que se aproban as bases que regulan a convocatoria do programa de fomento da empregabilidade na provincia de Pontevedra “O Teu Primeiro Emprego” nos concellos 2020, na súa base 15.4, no senso que: Onde di: (…) “4. No caso de que, unha vez iniciado o contrato, a persoa seleccionada renunciase a el a entidade colaboradora poderá solicitar que se cubra o posto coa persoa candidata que figure como suplente no correspondente proceso selectivo. De non existiren persoas candidatas suplentes efectuarase a selección seguindo o procedemento previsto na base 14.7.” (…) debe dicir: (…) “4. No caso de que, unha vez iniciado o contrato, a persoa seleccionada renunciase a el a entidade colaboradora poderá solicitar que se cubra o posto coa persoa candidata que figure como suplente no correspondente proceso selectivo. De non existiren persoas candidatas suplentes efectuarase a selección seguindo o procedemento previsto na base 14.6.” (…) O que lle comunico a Vde. para o seu coñecemento e efectos, coa salvidade que establece o art.206 do RD 2568/86, de 28 de novembro. Asinado dixitalmente na data que figura á marxe. Contra este acordo que pon fin á vía administrativa poderá interpoñerse recurso potestativo de reposición ante a Presidencia, no prazo dun mes, a partir do día seguinte ó desta notificación (artigos 123 e 124 da Lei 39/2015, de 1 de outubro, do Procedemento Administrativo Común das Administracións Públicas) ou ben directamente recurso contencioso – administrativo ante o Xulgado do Contencioso – Administrativo de Pontevedra, no prazo establecido no artigo 46 da Lei 29/1998, de 13 de xullo Reguladora da Xurisdición Contencioso – Administrativa. Todo isto sen prexuízo de que poida ser utilizado calquera outro recurso que estime conveniente.